มาสเตอร์เชฟไทยแลนด์ ซีซันที่ 4

**[[มาสเตอร์เชฟไทยแลนด์|มาสเตอร์เชฟไทยแลนด์]] ซีซัน 4** เป็นรายการเกมโชว์ทำอาหารของประเทศไทยเป็นฤดูกาลที่ 4 ออกอากาศทุกวันอาทิตย์ เวลา 18:00 น. เริ่มออกอากาศครั้งแรกในวันที่ 21 กุมภาพันธ์ พ.ศ. 2564 ทางช่อง 7 HD โดยเปิดรับสมัครผู้เข้าแข่งขันที่มีอายุ 18 ปีขึ้นไป จากทุกอาชีพและทุกภาคของประเทศไทย ผลิตโดย บริษัท เฮลิโคเนีย เอช กรุ๊ป จำกัด ดำเนินรายการโดยปิยธิดา มิตรธีรโรจน์ (คุณป๊อก) และมีกรรมการคือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)

## กติกา
### รอบคัดเลือก (Auditions)
รอบคัดเลือกนี้ ผู้เข้าแข่งขันจะถูกแบ่งกลุ่มตามความถนัดของตัวเอง กลุ่มละ 3 - 5 คน ในแต่ละรอบจะมีโจทย์วัตถุดิบหลัก 1 อย่าง เพื่อทำอาหาร 1 เมนูในเวลา 45 - 60 นาที โดยแต่ละกลุ่มมีผู้แข่งขันได้รับผ้ากันเปื้อนและผ่านเข้ารอบจำนวนเท่าใดก็ได้ หรือไม่มีผู้เข้าแข่งขันผ่านเข้ารอบเลยก็ได้ ในรอบนี้มีผู้เข้าแข่งขันจำนวน 24 คน และมีผ้ากันเปื้อนทั้งหมด 16 ผืน ดังนั้น หากแข่งขันครบแล้วและยังมีผู้เข้าแข่งขันที่ผ่านเข้ารอบไม่ครบทุกคน ผู้ที่ตกรอบบางคนจะได้รับสิทธิ์ในการแข่งขันรอบแก้ตัวเพื่อหาผู้ที่ผ่านเข้ารอบเพิ่มเติม

### รอบกล่องปริศนา (Mystery Box)
ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนาและวัตถุดิบเสริมที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดมาชิมอีกครั้งที่โต๊ะของกรรมการและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ และจะไม่มีการคัดออกใด ๆ ในรอบนี้ ยกเว้นในบางรอบที่อาจมีการคัดออกในรอบนี้โดยกรรมการจะแจ้งให้ทราบทุกครั้งหากมีการคัดออกในรอบนี้ ในบางครั้ง หากมีการคัดออก จะคัดเลือกอาหารในกลุ่มที่แย่ที่สุดมาชิมอีกครั้งเพื่อหาผู้ที่ถูกคัดออก

### รอบทดสอบความคิดสร้างสรรค์ (Invention Test)
ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 - 5 นาทีจากห้องจัดเก็บอาหาร (Food Pantry) ของมาสเตอร์เชฟ เมื่อหมดเวลาแล้วผู้เข้าแข่งขันทุกคนจะต้องนำจานอาหารของตนเองมาเสิร์ฟที่โต๊ะของกรรมการตามลำดับการเรียกชื่อของพิธีกร ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบการแข่งขันแบบทีมต่อไป ส่วนผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน

### รอบการแข่งขันแบบทีม (Team Challenge)
ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมาในสถานการณ์และวัตถุดิบหลักที่แตกต่างกันในแต่ละรอบ โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำอีกครั้งเพื่อหาผู้เข้าแข่งขันที่ต้องออกจากการแข่งขันต่อไป

### รอบทดสอบความละเอียดและความแม่นยำ (Pressure Test)
ทีมที่แพ้ในรอบการแข่งขันแบบทีมจะต้องมาแข่งขันในรอบทดสอบความละเอียดและแม่นยำอีกครั้ง เพื่อหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบการแข่งขันแบบทีมสามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไปได้โดยไม่ต้องแข่งขันในรอบทดสอบความละเอียดและแม่นยำ ส่วนผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน

### รอบกำจัดคนออก (Elimination Test)
ในตอนที่ 5 เป็นรอบที่ผู้เข้าแข่งขันจะต้องทำอาหารให้ตรงตามต้นฉบับจากเมนูโจทย์ที่ผู้ชนะในรอบกล่องปริศนากำหนดให้ มีเวลาในการแข่งขัน 60 นาที ผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน

## ผู้เข้าแข่งขัน
### ผู้เข้าแข่งขัน 16 คนสุดท้าย

}
! **ภูมิลำเนา**
! **อาชีพก่อนเข้ามาแข่งขัน**
! width="70"| **ลำดับการแข่งขัน**
! **จำนวนชนะ**
|-
| พรชนัน พัฒนาปัญญาสัตย์ (ลี่) || 28 || สมุทรปราการ || ขายขนมออนไลน์ || bgcolor=009933|   || 6
|-
| ณัฐวัฒน์ เกษมวิลาศ (เตอร์) || 19 || กรุงเทพมหานคร || นักศึกษา || rowspan="2" bgcolor=lightblue|   ||4
|-
| ปณิธี ตั้งศตนันท์ (จิมมี่) || 23 || กรุงเทพมหานคร || ธุรกิจส่วนตัว || 3
|-
| ธนพร ตีรณะวาณิช (แก้มยุ้ย) || 28 || เพชรบุรี || พนักงานต้อนรับบนเครื่องบิน || bgcolor="#f4c7b8"|   || 3
|-
| ชัชวาร บุญทอง (บิลลี่) || 27 || กาญจนบุรี || ธุรกิจส่วนตัว || bgcolor="#f4c7b8"|  || 5
|-
| ภัคพงศ์ สังข์วิเศษ (หมอบีม) || 30 || ระยอง || สัตวแพทย์ || bgcolor="#f4c7b8"|  
|| 3
|-
| ภูรินท์ พัฒนวิริยะวาณิช (ภู) || 23 || กรุงเทพมหานคร || นักศึกษา || bgcolor="#f4c7b8"|  || 4
|-
| จิตนเร บุญแสงวัฒน์ (ธันวา) || 22 || พิษณุโลก || นักศึกษา || rowspan="2" bgcolor="#f4c7b8"|  || 0
|-
| พัชรมณฑ์ เจริญชัย (ฟ้า) || 20 || กรุงเทพมหานคร || นักศึกษา || 2
|-
| ฐณะวัฒน์ ชูประเสริฐโชค (เซฟ) || 28 || กรุงเทพมหานคร || ครูสอนทำขนม || bgcolor="#f4c7b8"|  || 2
|-
| อนันต์ รักดี (อิ๊บ) || 28 || นครศรีธรรมราช || ผู้ช่วยนักวิจัยโครงการมันสำปะหลัง || bgcolor="#f4c7b8"|  || 2
|-
| ณัฐนันท์ ชุติมาจิรัฐติกร (นัน) || 27 || กรุงเทพมหานคร || พนักงานต้อนรับบนเครื่องบิน || bgcolor="#f4c7b8"|  || 0
|-
| เวชกร เจริญปัญญาวุฒิ (สัญ) || 29 || กรุงเทพมหานคร || ธุรกิจโรงพิมพ์ || bgcolor="#f4c7b8"|  || 0
|-
| ธัญวลัย เลิศรัฐพงษ์ (แนท) || 24 || สงขลา || ว่างงาน || bgcolor="#f4c7b8"|  || 0
|-
| ปฐมาภรณ์ อนุวนาวงศ์ (วิว) || 25 || กรุงเทพมหานคร || ติวเตอร์สอนภาษา || bgcolor="#f4c7b8"|  || 0
|-
| อิสสลา ธนาดำรงศักดิ์ (เหลียน) || 27 || กรุงเทพมหานคร || ว่างงาน || bgcolor="#f4c7b8"|  || 0
|-
|}

## ข้อมูลการแข่งขัน
### ตารางการคัดออก

: (ชนะเลิศ) ผู้ชนะเลิศการแข่งขัน 
: (รองชนะเลิศ) รองชนะเลิศการแข่งขัน
: (ชนะ) ผู้เข้าแข่งขันที่ชนะชาแลนจ์ (**กล่องปริศนา** หรือ **บททดสอบความคิดสร้างสรรค์** / ** Elimination test ** / **Skill test **)
: (ชนะ) ผู้เข้าแข่งขันที่ชนะในรอบทีมและเข้ารอบทั้งทีม
: (สูง) ผู้เข้าแข่งขันที่เข้าชิงเป็นจานที่ดีที่สุด
: (ผ่าน) ผู้เข้าแข่งขันที่ผ่านเข้ารอบต่อไป 
: (ผ่าน) ผู้เข้าแข่งขันที่ผ่านเข้ารอบต่อไป ในการแข่งขันแบบคู่ 
: (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปในทันที
: (กดดัน) ผู้เข้าแข่งขันที่แพ้ในรอบทีม และต้องเข้าแข่งรอบคัดออก (**บททดสอบความละเอียด และแม่นยำ**)
: (กดดัน) ผู้เข้าแข่งขันที่ไม่สามารถเข้าแข่งขันในรอบทีมได้ และต้องเข้าแข่งรอบคัดออก (**บททดสอบความละเอียด และแม่นยำ**) 
: (ต่ำ) ผู้เข้าแข่งขันที่ยืนเป็น 1 ในจานที่แย่ที่สุด 
: (ต่ำ) ผู้เข้าแข่งขันแบบคู่ที่ยืนเป็น 1 ในทีมที่แย่ที่สุด 
: (เสี่ยง) ผู้เข้าแข่งขันที่เสี่ยงในการถูกคัดออก
: (ต่ำ) ผู้เข้าแข่งขันที่ทำผลงานได้แย่ที่สุด แต่ไม่ต้องออกจากการแข่งขัน
: (ออก) ผู้เข้าแข่งขันที่ถูกคัดออกประจำสัปดาห์

## ข้อมูลการออกอากาศ
### ตอนที่ 1-3 : รอบคัดเลือก
: *ออกอากาศ 21-28 กุมภาพันธ์ และ 7 มีนาคม 2564*
ผู้เข้าแข่งขันจะถูกแบ่งออกเป็นกลุ่มตามความถนัดของแต่ละคน โดยโจทย์รอบนี้จะเปลี่ยนไปตามความถนัดของผู้เข้าแข่งขันแต่ละคน

: ผู้ที่ผ่านเข้ารอบในรอบคัดเลือก
: ผู้ที่ไม่ผ่านในรอบคัดเลือก แต่ได้รับการคัดเลือกเข้าไปแข่งขันอีกครั้งในรอบแก้ตัว
: ผู้ที่ไม่ผ่านในรอบคัดเลือก และไม่ได้รับการคัดเลือกเข้าไปแข่งขันอีกครั้งในรอบแก้ตัว

**รอบแก้ตัว:** เนื่องจากมีผู้เข้าแข่งขันเพียง 13 คนที่ผ่านเข้ารอบจากที่ต้องการจำนวน 16 คน จึงมีการแข่งขันนัดพิเศษเพื่อให้ผู้เข้าแข่งขันบางคนที่ถูกคัดออกได้กลับเข้าสู่รายการอีกครั้ง โดยกรรมการได้เลือกผู้เข้าแข่ง 6 คน ได้แก่ กอล์ฟ ลี่ เพลง หมอบีม อิ๊บ และโบว์ เข้ามาแข่งขันในรอบพิเศษนี้ โดยโจทย์รอบนี้คือ การสร้างสรรค์อาหารจากวัตถุดิบที่อยู่ในตู้เย็นของทุกบ้าน ซึ่งผู้เข้าแข่งขันจะต้องใช้วัตถุดิบในตู้เย็นเท่านั้น มีเวลา 60 นาทีในการแข่งขัน และผู้ที่ผ่านเข้ารอบคือ ลี่ หมอบีม และอิ๊บ

* **ผู้ที่ผ่านเข้ารอบ:** ลี่ หมอบีม และอิ๊บ

### ตอนที่ 4 : Duo Team Battle ครั้งแรก
: *ออกอากาศ 14 มีนาคม 2564*
* **บททดสอบภารกิจแบบคู่:** โดยสัปดาห์นี้ได้แบ่งทีมเป็นแปดคู่

* สถานที่ : ชายป่าดงพญาเย็น ติดกับเทือกเขาพนมดงรัก ต. หมูสี อ. ปากช่อง จ.นครราชสีมา
* วัตถุดิบ : วัวทั้งตัว ต้องแล่เอาเอง
* โจทย์ : รังสรรอาหาร fine dining หนึ่งเมนู ที่มีอย่างน้อย 5 องค์ประกอบ ภายในเวลา 60 นาที ต้องจุดไฟด้วยเอง หลังจากคณะกรรมการได้ชิมอาหารของทุกคู่ มีอยู่ 3 คู่ที่ผลงานมีความผิดพลาดมากที่สุด ไดแก่ จิมมี่และเหลียน, ฟ้าและบิลลี่, และ สัญและธันวา โดยทั้ง 3 คู่จะต้องไปแข่งขันกันต่อในบททดสอบความละเอียดและความแม่นยำ

* **บททดสอบความละเอียดและความแม่นยำ:** ผู้เข้าแข่งขัน 3 คู่ที่ทำผลงานได้ผิดพลาดมากที่สุดจะต้องแข่งขันในรอบความละเอียดและความแม่นยำ ซึ่งโจทย์ในครั้งนี้คือ **ข้าวหมูกรอบ** ภายในเวลา 45 นาที โดยเกณฑ์การตัดสินคือ ข้าวไม่แฉะ, น้ำราดหมูกรอบข้นพอดี, ไข่ต้มยางมะตูมไม่สุกเกินไปและไม่ไหลเยิ้ม และ หมูกรอบ หนังกรอบ เนื้อไม่กระด้าง และชั้นของหมูกรอบไม่แยกจากกัน ในรอบนี้มี 1 จานที่ผิดพลาดมากที่สุด เนื่องจากไม่สามารถจัดจานได้ทันเวลา

***ผู้ที่ถูกคัดออก:** เหลียน

### ตอนที่ 5 : การทำอาหารจาก Signature dish ของเซเลบริตีเชฟ
: *ออกอากาศ 21 มีนาคม 2564*

* **การแข่งกล่องปริศนา :**ในการแข่งขันรอบกล่องปริศนาครั้งแรกของพวกเขาทั้ง 15 คน ด้วยวัตถุดิบจากนานาประเทศ ประกอบด้วย หัวผักกาด Rutabaga จากประเทศสวีเดน , ตับปลาอากิโมะ จากประเทศญี่ปุ่น , ซองยาโคซู จากประเทศเกาหลีใต้ , ไข่ข้าว จากประเทศฟิลิปปินส์ , หล่อฮังก๊วย จากประเทศจีน , ถั่ว จากประเทศบราซิล และเนื้อกระจอกเทศ มีเวลา 60 นาทีเท่ากันในการสร้างสรรค์เมนูจากวัตถุดิบที่พวกเขาไม่คุ้นเคยให้ออกมาเป็นจานที่ดีที่สุด กับผลการตัดสิน สามจานที่ดีที่สุดตกเป็นของแก้มยุ้ย, เซฟ และเตอร์ โดยเตอร์เป็นผู้ชนะในรอบนี้
* **ผู้ชนะกล่องปริศนา:** เตอร์
* **รอบคัดออก :**จากการที่เตอร์เป็นผู้ชนะในรอบที่แล้ว เขาจึงได้ผ่านเข้ารอบไปโดยไม่ต้องทำการแข่งขันในรอบนี้ และมีสิทธิ์เลือกโจทย์ให้กับเพื่อนคนไหนก็ได้ โดยโจทย์การแข่งขันในครั้งนี้มาจาก 3 เซเลบริตี้เชฟแถวหน้าของประเทศไทย ก็คือ เชฟพฤกษ์ สัมพันธวรบุตร เชฟอ๊อฟ ณัฐวุฒิ ธรรมพันธ์ และเชฟเอียน พงษ์ธวัช เฉลิมกิตติชัย กับโจทย์ Signature Dish "เมนูมังสวิรัติ โดยเมนูของเชฟพฤกษ์ คือ "ราวีโยลีถั่วลูกไก่ไส้ฟองเต้าหู้ผัดซอสหมูแดง" ซึ่งเป็นเมนูผสมระหว่างอาหารจีนและอิตาเลียน ข้อควรระวังคือสัดส่วนของถั่วลูกไก่ที่ผสมในแป้งราวีโยลีต้องพอเหมาะพอดี เมนูของเชฟอ๊อฟ คือ "ซาโมซาหรือกะหรี่ปั๊บอินเดียไส้แกงคั่วถั่วลูกไก่" ซึ่งเป็นเมนูผสมระหว่างอาหารไทยและอินเดีย จุดที่ยากที่สุดคือแป้งซาโมซาต้องมีความหนาไม่เกิน 3 มิลลิเมตร และพับให้ได้รูปกรวยสามเหลี่ยมสวยงาม และเมนูของเชฟเอียน คือ "เชิญชั้น 2 จ้า" ซึ่งใครได้เมนูนี้ไปจะได้ผ่านเข้ารอบไปพร้อมกับเตอร์โดยไม่ต้องแข่งขัน ในรอบนี้ เตอร์ได้เลือกเมนูของเชฟพฤกษ์ให้ อิ๊บ หมอบีม วิว นัน และภู เลือกเมนูของเชฟอ๊อฟให้ บิลลี่ แนท จิมมี่ ลี่ และแก้มยุ้ย และเลือกให้ สัญ ธันวา ฟ้าและเซฟ ผ่านเข้ารอบต่อไปทันที ผู้เข้าแข่งขันทั้ง 10 คน มีเวลาในการทำ Signature Dish ที่เตอร์เป็นผู้เลือกให้ออกมาสมบูรณ์แบบเหมือนต้นฉบับบมากที่สุดในทุกองค์ประกอบ 60 นาที หลังจากคณะกรรมการได้ชิมอาหารของทุกคน ผู้ที่ชนะในรอบบททดสอบความคิดสร้างสรรค์คือ แนท และบิลลี่ เป็นรองชนะเลิศ โดยทั้งสองคนจะต้องเป็นหัวหน้าทีมในการแข่งขันรอบต่อไป และสามคนที่ตกเป็นสามจานที่ทำอาหารได้ไม่ดี คือ นัน, วิว และหมอบีม คนที่ต้องออกจากการแข่งขันในสัปดาห์นี้คือ วิว
* **ผู้ชนะ:** บิลลี่
* **ผู้ที่ตกเป็นสามอันดับอาหารแย่ที่สุด:** นัน, วิว และหมอบีม
* **ผู้ที่ถูกคัดออก:** วิว

### ตอนที่ 6 : MasterChef EDM Party แบบ Drive-in
: *ออกอากาศ 28 มีนาคม 2564*
* **บททดสอบภารกิจแบบทีม:** โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือ แนท และ บิลลี่ ได้สิทธิ์ในการเป็นหัวหน้าทีมและเลือกลูกทีมทั้งหมด

ในการแข่งขันบททดสอบภารกิจแบบทีม ทั้งสองทีมต้องทำ พาย หรือ พัฟ โดยเสิร์ฟแบบ “Drive-Thru” ให้กับผู้มาร่วมงาน "MasterChef EDM Party" แบบ Drive-in ซึ่งจะไม่มีใครลงจากรถ อันเนื่องจาก สถานการณ์การแพร่ระบาดของโรคโควิด-19 โดยใน 1 กล่อง (2 ชิ้น) ต้องมีของคาว 1 ชิ้น ของหวาน 1 ชิ้น รวมทั้งหมด 402 ชิ้น (201 กล่อง) ทั้งหมดจำนวน 201 คน ในรถยนต์ 100 คัน โดยชุดพายของทีมสีแดง ประกอบด้วย ของคาว: *ไก่ผัดโรยชีสเบคอน* ของหวาน: *ครีมชีสกล้วยข้าวโพดหวาน* ส่วนชุดพายของทีมสีน้ำเงิน ประกอบด้วย ของคาว: *Arrabiata Bolones น้ำพริกเผา* ของหวาน: *Bahama mama Almond วิปครีม โหระพาหวาน*

* **ทีมที่ชนะ:** สีน้ำเงิน
* **รอบทดสอบความละเอียดและความแม่นยำ:** ในรอบทดสอบความละเอียดและความแม่นยำทีมสีแดงที่เป็นทีมแพ้ในรอบภารกิจแบบทีม ต้องมาเผชิญกับการแข่งขันทดสอบความละเอียดและความแม่นยำ โดยโจทย์ในรอบทดสอบความละเอียดและความแม่นยำครั้งนี้เป็น *สเต็กโทมาฮอว์ค (Tomahawk Steak) บิสกิต และซอสเกรวี่* โดยสเต็กโทมาฮอว์คต้องมีความสุกระดับ มีเดียม-แรร์ (Medium-Rare) ข้างนอกเกรียม ข้างในนุ่ม มีเวลาในการทำอาหาร 45 นาที และสามคนที่ตกเป็นสามจานที่ทำอาหารได้ไม่ดีคือ อิ๊บ, ธันวา และแนท โดยคนที่ต้องออกจากการแข่งขันในสัปดาห์นี้คือ แนท
* **ผู้ชนะ:** เตอร์
* **ผู้ที่ตกเป็นสามอันดับอาหารแย่ที่สุด:** อิ๊บ, ธันวา และแนท
* **ผู้ที่ถูกคัดออก:** แนท

### ตอนที่ 7 : Skill Test แล่ปลาแซลมอนทั้งตัว
: *ออกอากาศ 4 เมษายน 2564*

* **การแข่งกล่องปริศนา :**ในการแข่งขันรอบกล่องปริศนาครั้งที่ 2 ของพวกเขาทั้ง 13 คน ด้วยวัตถุดิบคุณภาพดีในโจทย์ของหวานสุดสร้างสรรค์ ประกอบด้วย รังนก น้ำผึ้ง มันม่วง แปะก๊วย พุทราจีนแห้ง แมคคาเดเมีย ถั่วแดงกวน ชีส สาคู มะพร้าวอ่อน อบเชย ขิงและพริกขี้หนู มีเวลา 60 นาทีเท่ากัน กับผลการตัดสิน สามจานที่ดีที่สุดตกเป็นของเซฟ, สัญ และจิมมี่ โดยเซฟเป็นผู้ชนะในรอบนี้
* **ผู้ชนะกล่องปริศนา:** เซฟ
* **บททดสอบทักษะการทำอาหาร :** การแข่งขันบททดสอบทักษะการทำอาหารในครั้งนี้ คือ "แล่ปลาแซลมอนทั้งตัว" ให้ออกมาสมบูรณ์ทั้ง 5 ส่วน ได้แก่ ส่วนที่ 1 หัว ก้างและหางต้องติดกัน , ส่วนที่ 2 แล่เป็นชิ้นสเต๊กขนาดต่างๆ (Fillet Steak) , ส่วนที่ 3 แล่เป็นซาชิมิ (Sashimi) , ส่วนที่ 4 แล่ส่วนท้อง และส่วนสุดท้าย แล่ส่วนของครีบปลา มีเวลา 30 นาทีกับการแล่ปลาแซลมอนทั้งตัวให้ออกมาสมบูรณ์แบบตามโจทย์กำหนด และผู้เข้าแข่งขันจะได้ปลาคนละ 1 ตัวเท่านั้น สำหรับเซฟ ซึ่งเป็นผู้ชนะในรอบที่แล้ว จะได้ผ่านเข้ารอบไปเลยโดยไม่ต้องแข่งขัน หลังจากคณะกรรมการได้ตรวจสอบปลาแซลมอนของผู้เข้าแข่งขันทุกคน ผู้ที่ชนะในรอบบททดสอบทักษะการทำอาหารคือ อิ๊บ และแก้มยุ้ยเป็นรองชนะเลิศ โดยทั้งสองคนจะต้องเป็นหัวหน้าทีมในการแข่งขันรอบต่อไป และสองคนที่ตกเป็นสองจานที่ทำอาหารได้ไม่ดีคือ เตอร์ และ สัญ โดยคนที่ต้องออกจากการแข่งขันในสัปดาห์นี้คือ สัญ
* **ผู้ชนะ:** อิ๊บ
* **ผู้ที่ตกเป็นสองอันดับผลงานแย่ที่สุด:** เตอร์ และ สัญ
* **ผู้ที่ถูกคัดออก:** สัญ

### ตอนที่ 8 : การทำอาหารยกระดับต้มยำทะเลให้เป็นอาหารระดับ Fine Dining
: *ออกอากาศ 11 เมษายน 2564*
* **บททดสอบภารกิจแบบทีม:** โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือ อิ๊บ และ แก้มยุ้ย ได้สิทธิ์ในการเป็นหัวหน้าทีมและเลือกลูกทีมทั้งหมด

ในการแข่งขันบททดสอบภารกิจแบบทีม ได้นำผู้เข้าแข่งขันมาที่อำเภอหัวหิน จังหวัดประจวบคีรีขันธ์ โดยผู้เข้าแข่งขันต้องทำอาหารให้นักกีฬาไคท์เซิร์ฟชาวไทยและต่างประเทศ ทั้งหมดจำนวน 101 คน เนื่องจากนักกีฬาต้องใช้พละกำลังในการฝึกซ้อม อาหารที่จะต้องเสิร์ฟต้องเป็นอาหารที่พลังงานเพียงพอ และโจทย์ในการทำอาหารวันนี้คือ ”การยกระดับต้มยำทะเล” จะต้องทำยกระดับต้มยำทะเลให้กลายเป็นจานหรูระดับ Fine Dining ประกอบด้วยส่วนที่เป็นโปรตีน คาร์โบไฮเดรต และผัก อยู่ครบถ้วนใน 1 จาน และเมื่อถึงเวลาเสิร์ฟต้องเสิร์ฟทันที เพื่อไม้ให้อุณหภูมิของอาหารเย็นชึ้ด มีเวลาในการทำอาหารจำนวน 120 นาที และมีเวลาในการเสิร์ฟอาหารให้เสร็จภายในเวลา 60 นาที โดยเมนูของทีมสีน้ำเงินคือ “ปาเอยาทะเลเดือด โปรตีนของจานนี้เป็นรวมอาหารทะเล เสิร์ฟพร้อมกับข้าวปาเอย่าที่ผัดกับข่า ตะไคร้ และหญ้าฝรั่นแซฟฟรอน เครื่องเคียงเป็นเห็ดดอง” เมนูของทีมสีแดงคือ “ต้มยำสามสหายแห่งมหาสมุทร ประกอบด้วยมันบด พาเมซานชีส โปรตีนหลักเป็นซีฟู้ด เสิร์ฟพร้อมกับซอสต้มยำทะเล มะเขือเทศกงฟีและเห็ดผัดเนยมะนาว” โดยผลจากคณะกรรมการได้ลงคะแนน เป็นฝ่ายทีมสีแดงที่ชนะไปด้วย 75 คะแนน ส่วนสีน้ำเงินได้ไป 26 คะแนน

* **ทีมที่ชนะ:** สีแดง
* **รอบทดสอบความละเอียดและความแม่นยำ:** ในรอบทดสอบความละเอียดและความแม่นยำทีมสีน้ำเงินที่เป็นทีมแพ้ในรอบภารกิจแบบทีม ต้องมาเผชิญกับการแข่งขันทดสอบความละเอียดและความแม่นยำ โดยโจทย์ในรอบทดสอบความละเอียดและความแม่นยำครั้งนี้คือ *ช็อกโกแลตลาวา เสิร์ฟพร้อมไอศกรีมชาเขียวและอัลมอนด์ครัมเบิล* โดยช็อกโกแลตลาวา ต้องมีเส้นผ่านศูนย์กลางขนาด 3.5 นิ้ว เนื้อเค้กด้านนอกต้องนุ่ม ละมุน เมื่อผ่าออกไส้ช็อกโกแลตต้องนุ่มเหนียว และไหลออกมาเป็นลาวา ไอศกรีมชาเขียว เนื้อสัมผัสและรสชาติต้องเหมือนตามต้นฉบับ และอัลมอนด์ครัมเบิลต้องกรอบ สีเหลืองสวย ไม่จับตัวกันเป็นก้อน มีเวลาในการทำอาหาร 40 นาที และสองคนที่ตกเป็นสองจานที่ทำอาหารได้ไม่ดีคือ จิมมี่และนัน โดยคนที่ต้องออกจากการแข่งขันในสัปดาห์นี้คือ นัน
* **ผู้ที่ตกเป็นสองอันดับอาหารแย่ที่สุด:** จิมมี่ และ นัน
* **ผู้ที่ถูกคัดออก:** นัน

### ตอนที่ 9 : การทำอาหารสร้างสรรวัตถุดิบที่อยู่ในกล่องให้เข้ากัน
: *ออกอากาศ 18 เมษายน 2564*

* **การแข่งกล่องปริศนา :** ในการแข่งขันรอบกล่องปริศนาในกล่องนั้น มีวัตถุดิบหลักคือ แมลงดานา ร่วมกับวัตถุดิบเสริมในห้องอุปกรณ์อย่างจำกัด โดยผู้เข้าแข่งขันทั้ง 11 คน จะต้องรังสรรค์เมนูให้กลายเป็นจานที่ไม่ธรรมดาออกมา มีเวลาในการทำอาหาร 60 นาที หลังจากคณะกรรมการได้ชิมอาหารของผู้เข้าแข่งขันทุกคน โดยอาหาร 3 จานที่ดีทีสุดในรอบนี้คือ หมอบีม , ธันวา และ บิลลี่ โดยบิลลี่ก็คือผู้ชนะในรอบกล่องปริศนา
* **ผู้ชนะกล่องปริศนา:** บิลลี่
* **บททดสอบความคิดสร้างสรรค์ :** จากการที่ บิลลี่ ชนะในรอบกล่องปริศนา จึงได้รับสิทธิ์ผ่านเข้ารอบต่อไปโดยไม่ต้องแข่งขันในรอบบททดสอบความคิดสร้างสรรค์ โจทย์ในการแข่งขันในรอบนี้คือ การทำอาหารแต่ละกล่องที่มีจำนวนวัตถุดิบไม่เท่ากัน ความยากคือต้องชูรสชาตืวัตถุดิบทุกชนิดที่อยู่ในกล่องออกมาให้ได้ในเมนูเดียว วัตถุดิบกล่องแรกคือ ซี่โครงแกะ กล่องที่ 2 คือ ซี่โครงแกะ กล้วยหอมและปลาร้า และกล่องสุดท้ายได้แก่ ซี่โครงแกะ กล้วยหอม ปลาร้า มะยงชิด ปลาทู ไข่ปลาริวกิว และช็อกโกแลต โดยบิลลี่มีสิทธิพิเศษในการเลือกวัตถุดิบในการทำอาหารแต่ละกล่องที่มีจำนวนวัตถุดิบไม่เท่ากันให้ผู้เข้าแข่งขันแต่ละคน โดยบิลลี่ได้เลือกกล่องที่ 1 ให้แก้มยุ้ย, ลี่ และฟ้า เลือกกล่องที่ 2 ให้ภู, เตอร์ และหมอบีม และเลือกกล่องสุดท้ายให้ธันวา, อิ๊บ, เซฟ และจิมมี่ โดยมีเวลาในการทำจำนวน 60 นาที หลังจากคณะกรรมการได้ชิมของผู้เข้าแข่งขันทุกคน ผู้ที่ชนะในรอบบททดสอบความคิดสร้างสรรค์คือ จิมมี่ และลี่เป็นรองชนะเลิศ โดยทั้งสองคนจะต้องเป็นหัวหน้าทีมในการแข่งขันรอบต่อไป และสามคนที่ตกเป็นสามจานที่ทำอาหารได้ไม่ดีคือ ธันวา อิ๊บ และ เซฟ โดยคนที่ต้องออกจากการแข่งขันในสัปดาห์นี้คือ อิ๊บ
* **ผู้ชนะ:** จิมมี่
* **ผู้ที่ตกเป็นสามอันดับอาหารไม่สร้างสรรค์:** ธันวา อิ๊บ และ เซฟ
* **ผู้ที่ถูกคัดออก:** อิ๊บ

### ตอนที่ 10 :  การทำอาหารให้กับโต๊ะจีนงานแต่ง เสิร์ฟ 4 เมนู ให้กับแขก 180 คน
: *ออกอากาศ 25 เมษายน 2564*
* **บททดสอบภารกิจแบบทีม:** โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือ ลี่ และ จิมมี่ ได้สิทธิ์ในการเป็นหัวหน้าทีมและเลือกลูกทีมทั้งหมด

ในการแข่งขันบททดสอบภารกิจแบบทีมครั้งนี้ ได้นำผู้เข้าแข่งขันมาที่โรงแรมบันยันทรี ย่านสาทร กรุงเทพมหานคร โดยบททดสอบในครั้งนี้คือ ทำอาหาร 4 อย่างในรูปแบบ "โต๊ะจีน" ได้แก่ อาหารเรียกน้ำย่อย (Appetizer) หรือสลัด ด้วยวัตถุดิบ "หอยเชลล์โฮตาเตะ" , เมนูซุป ด้วยวัตถุดิบ "ล็อบเตอร์ (กุ้งมังกรเลน)" , อาหารจานหลัก (Main Dish) ด้วยวัตถุดิบ "ปลาเต๋าเต้ย" และเมนูของหวาน ด้วยวัตถุดิบ "นมข้นหวานและผลไม้มงคลของจีน (ประกอบด้วย แก้วมังกร, สาลี่, ลูกพลับ, ส้ม และ ทับทิม)" เพื่อเลี้ยงแขกในงานพิธีมงคลสมรส บอล มาสเตอร์เชฟไทยแลนด์ ซีซันที่ 3 จำนวน 180 คน (แบ่งกันนั่งโต๊ะละ 8 คน จำนวน 22 ชุดครึ่ง: โดยโต๊ะที่ 23 จะนั่งได้ครึ่งนึงคือ 4 คน) ทั้ง 2 ทีม มีเวลาในการทำอาหารทั้งหมด 3 ชั่วโมง และมีเวลาในการเสิร์ฟแต่ละเมนูเพียง 15 นาทีเท่านั้นและต้องเสิร์ฟให้เสร็จก่อนที่คู่บ่าวสาวจะเริ่มพิธีตัดเค้ก หากทีมใดเสิร์ฟล่าช้าหลังจากช่วงพิธีบ่าวสาวเริ่มตัดเค้ก จะถูกหักคะแนนตามจำนวนจานที่เสิร์ฟ จากผลการตัดสินทำให้ทีมสีน้ำเงินเป็นทีมที่ชนะ ด้วยคะแนน 94 ต่อ 86 คะแนน

* **ทีมที่ชนะ:** สีน้ำเงิน
* **รอบทดสอบความละเอียดและความแม่นยำ:** ในรอบทดสอบความละเอียดและความแม่นยำทีมสีแดงที่เป็นทีมแพ้ในรอบภารกิจแบบทีม ต้องมาเผชิญกับการแข่งขันทดสอบความละเอียดและความแม่นยำ โดยโจทย์ในรอบทดสอบความละเอียดและความแม่นยำคือ *เอกส์ เบนิดิกต์* ซึ่งเป็นอาหารเช้าที่มีต้นกำเนิดมาจากมหานครนิวยอร์ก ประเทศสหรัฐอเมริกา ที่มีองค์ประกอบดังนี้ ชั้นล่างสุดที่เป็นขนมปังมัฟฟิน วางด้วยเบคอน ตามด้วยไข่ดาวน้ำ หรือโพชเอ้ก ปิดท้ายด้วยการราดฮอลแลนเดซซอสที่ด้านบนสุด สิ่งสำคัญในการทำอาหารจานนี้คือ ในการทำเมนู "เอกส์ เบนิดิกต์" จำนวน 2 ที่กับไข่ไก่ ที่มีให้เพียงจำนวน 5 ฟองเท่านั้น โดยที่โพชเอ้ก หรือไข่ดาวน้ำ ภายนอกต้องมีผิวเรียบลื่น สัมผัสนุ่มลิ้น เมื่อตัดออกมาไข่แดงด้านในต้องไหลเยิ้มเป็นลาวา  และฮอลแลนเดซซอส ต้องข้นไม่เหลวเกินไป ไม่แตกตัว ไม่จับตัวเป็นลิ่ม และรสชาติต้องเหมือนกับต้นฉบับ มีเวลา 25 นาที ในการทำอาหาร หลังจากคณะกรรมการได้ชิมอาหารของทุกคน สามอันดับอาหารที่แย่ที่สุดคือ ฟ้า โดยมีปัญหาที่ฮอลแลนเดซซอส, ธันวา มีปัญหาที่ไข่ดาวน้ำดิบเกินไป และ เซฟ มีปัญหาที่ไข่ดาวน้ำสุกเกินไป และคนที่ถูกคัดออกจากการแข่งขัน คือ เซฟ เนื่องจากฮอลแลนเดซซอสไม่ได้ผ่านความร้อน ทำให้มีรสชาติที่ไม่ตรงตามต้นฉบับ
* **ผู้ที่ตกเป็นสามอันดับอาหารแย่ที่สุด:** ฟ้า, ธันวา และ เซฟ
* **ผู้ที่ถูกคัดออก:** เซฟ

### ตอนที่ 11 :  การทำอาหารจากวัตถุดิบที่ปรารถนา
: *ออกอากาศ 16 พฤษภาคม 2564*

* **การแข่งกล่องปริศนา :** ในการแข่งขันรอบกล่องปริศนาในกล่องนั้น มีวัตถุดิบหลักคือ วัตถุดิบพรีเมี่ยม ได้แก่ โอโทโร่ เนื้อวากิว ฟัวกรา ขาปูทาราบะ เห็ดทรัฟเฟิล ต้นหอมญี่ปุ่น หน่อไม้ฝรั่ง สตรอว์เบอรี่ ข้าวโพด คาเวียร์ และทองคำเปลว โดยผู้เข้าแข่งขันทั้ง 9 คน จะต้องรังสรรค์เมนูให้กลายเป็นเมนูหรูระดับ MasterChef มีเวลาในการทำอาหาร 30 นาที หลังจากคณะกรรมการได้ชิมอาหารของผู้เข้าแข่งขันทุกคน โดยอาหาร 3 จานที่ดีทีสุดในรอบนี้คือ ลี่ , จิมมี่ และ แก้มยุ้ย โดยลี่ก็คือผู้ชนะในรอบกล่องปริศนา
* **ผู้ชนะกล่องปริศนา:**  ลี่ 
* **บททดสอบความคิดสร้างสรรค์ :** จากการที่ลี่ชนะในรอบกล่องปริศนา จึงได้รับสิทธิ์ผ่านเข้ารอบต่อไปโดยไม่ต้องแข่งขันในรอบบททดสอบความคิดสร้างสรรค์ ในครั้งนี้ได้รับเกียรติจาก เชฟสมศักดิ์ รารองคำ นายกสมาคมเชฟแห่งประเทศไทยและกรรมการผู้ตัดสินการแข่งขันทำอาหารเวทีโลก (World Association of Chefs Societies) มาร่วมเป็นกรรมการตัดสินอาหารของผู้เข้าแข่งขันทั้ง 8 คน โจทย์ในการแข่งขันในรอบนี้คือ โปรตีนราคาถูก ได้แก่ เครื่องในหมู 3 ชนิด ความยากคือต้องสร้างสรรค์ให้กลายเป็นเมนูหรูระดับ MasterChef วัตถุดิบกล่องแรกคือ ตับหมู ราคากิโลกรัมประมาณ 90 บาท กล่องที่ 2 คือ กระเพาะหมู ราคากิโลกรัมประมาณ 70 บาท และกล่องสุดท้ายได้แก่ ปอดหมู ราคากิโลกรัมประมาณ 25 บาท โดยลี่มีสิทธิพิเศษในการเลือกวัตถุดิบให้ผู้เข้าแข่งขันแต่ละคน โดยลี่ได้เลือกกล่องที่ 1 ให้แก้มยุ้ยและฟ้า เลือกกล่องที่ 2 ให้ภู, บิลลี่ และหมอบีม และเลือกกล่องสุดท้ายให้ธันวา, เตอร์ และจิมมี่ โดยมีเวลาในการทำจำนวน 60 นาที หลังจากคณะกรรมการได้ชิมของผู้เข้าแข่งขันทุกคน ผู้ที่ชนะในรอบบททดสอบความคิดสร้างสรรค์คือ ภูและสามคนที่ตกเป็นสามจานที่ทำอาหารได้ไม่ดีคือ จิมมี่, ฟ้า และธันวา โดยคนที่ต้องออกจากการแข่งขันในสัปดาห์นี้คือ ฟ้า และธันวา
* **ผู้ชนะ:** ภู
* **ผู้ที่ตกเป็นสามอันดับอาหารไม่สร้างสรรค์:** จิมมี่, ฟ้า , ธันวา
* **ผู้ที่ถูกคัดออก:** ฟ้า , ธันวา

### ตอนที่ 12: การทำอาหารยกระดับหอยทอดให้เป็นเมนูระดับมาสเตอร์เชฟ
: *ออกอากาศ 23 พฤษภาคม 2564*
ในครั้งนี้เนื่องจากเชฟเอียนติดภารกิจสำคัญทำให้ไม่สามารถมาร่วมตัดสินได้ จึงได้มีการเชิญเชฟอ๊อฟ ณัฐวุฒิ ธรรมพันธุ์ เชฟกระทะเหล็กประเทศไทย มาเป็นกรรมการตัดสินแทนเชฟเอียน 
* **การแข่งกล่องปริศนา :** ในการแข่งขันรอบกล่องปริศนาครั้งนี้มีถึง 2 กล่องด้วยกัน แบ่งออกเป็นกล่องอาหารประเภทคาวและหวาน ซึ่งในวัตถุดิบในกล่องอาหารคาวนั้นประกอบไปด้วยพอร์คชอป, ชีส, เห็ดพอตเทอเบโล่, มะเขือเทศเชอรี่, ข้าวรีซอตโต้, โรสแมรี่, หอมใหญ่, เบบี้แครอท, พาร์สลีย์, ถั่วหวาน, ไวน์แดง และนมถั่วเหลือง และวัตถุดิบในกล่องของหวานประกอบไปด้วยช็อกโกแลต, เบอร์รี่รวม, มะม่วงสุก, ลูกพีช, แมคคาเดเมีย, น้ำผึ้ง, ครีมชีส, วอลนัท, ฝักวานิลลา, แป้งพัฟเพสทรี และนมถั่วเหลือง และคนที่มีสิทธิ์เลือกประเภทอาหารให้กับผู้เข้าแข่งขันทุกคนก็คือผู้ชนะจากสัปดาห์ที่แล้ว ซึ่งนั่นก็คือภู โดยภูได้เลือกกล่องของหวานให้กับลี่และแก้มยุ้ย แปลว่า จิมมี่ เตอร์ บิลลี่ หมอบีม และภู ได้ทำวัตถุดิบจากกล่องอาคารคาว โดยผู้เข้าแข่งขันทั้ง 7 คน มีเวลา 60 นาที ในการรังสรรค์เมนูจากวัตถุดิบที่ได้รับ แต่เมื่อเวลาผ่านไปจนเหลือ 30 นาทีสุดท้าย ทุกคนยกเว้นภูจะต้องสลับกล่องและเริ่มต้นทำใหม่ทั้งหมด หลังจากคณะกรรมการได้ชิมอาหารของผู้เข้าแข่งขันทุกคน โดยอาหาร 3 จานที่ดีทีสุดในรอบนี้คือ ลี่, ภู และหมอบีม
* **ผู้ชนะกล่องปริศนา:** ลี่
* **บททดสอบความคิดสร้างสรรค์ :** ในการแข่งขันครั้งนี้ได้รับเกียรติจากร้าน "แดงราชาหอยทอด" มาเป็นผู้สาธิตในการทำหอยทอด และโจทย์การแข่งขันในรอบนี้ผู้เข้าแข่งขันจะต้องยกระดับหอยทอดให้เป็นเมนูระดับมาสเตอร์เชฟ โดยใช้วัตถุดิบ "หอยนางรมขนาดจัมโบ้" ภายใน 60 นาที ส่วน ลี่ ผู้ชนะจากรอบที่แล้ว จะได้รับสิทธิพิเศษไม่ต้องแข่งขันในรอบนี้ เมื่อกรรมการชิมอาหารของทุกคนแล้ว มีเพียง 1 จานที่ไม่สามารถทำได้ตามโจทย์ โดยในรอบนี้ ผู้ที่ถูกคัดออกคือ ภู
* **ผู้ที่ถูกคัดออก:** ภู

### ตอนที่ 13: การทำอาหารจากเตาไมโครเวฟ
: *ออกอากาศ 13 มิถุนายน 2564*
* **การแข่งกล่องปริศนา :** กล่องปริศนาในรอบนี้ ภายในมีใบหน้าของเชฟป้อมและเชฟเอียน คนละ 3 กล่อง ผู้เข้าแข่งขันที่ได้ใบหน้าของใครจะต้องทำอาหารตามที่เชฟทั้งสองสาธิตให้ดูในเวลา 30 นาที และผู้เข้าแข่งขันทั้งหมดจะต้องจดสูตรเอง เมนูของเชฟป้อมคือ "ยำทวาย" และเมนูของเชฟเอียนคือ "Maguro & Ocean Trout Mosaic" ผู้เข้าแข่งขันที่จะต้องทำเมนูของเชฟป้อมคือ ลี่, จิมมี่ และ แก้มยุ้ย และผู้เข้าแข่งขันที่จะต้องทำเมนูของเชฟเอียนคือ เตอร์, บิลลี่, และหมอบีม ทุกคนมีเวลา 60 นาทีในการทำเมนูดังกล่าว และผู้ที่ทำได้ดีที่สุดในแต่ละเมนูจะเป็นผู้ชนะ
* **ผู้ชนะ:**  แก้มยุ้ยและเตอร์
* **บททดสอบความคิดสร้างสรรค์ :** ในรอบทดสอบความคิดสร้างสรรค์ แก้มยุ้ยและเตอร์ ผู้ชนะจากรอบที่แล้ว จะได้ผ่านเข้ารอบโดยไม่ต้องแข่งขันในรอบนี้ ส่วนผู้เข้าแข่งขันคนอื่นจะต้องแข่งขันในรอบทดสอบความคิดสร้างสรรค์โดยใช้อุปกรณ์ให้ความร้อน คือ เตาไมโครเวฟ โดยจะใช้อุปกรณ์ให้ความร้อนอื่นไม่ได้ ในเวลา 60 นาที เมื่อกรรมการชิมอาหารของทุกคนแล้ว สองคนที่ตกเป็นสองจานที่ทำอาหารได้ไม่ดีคือ บิลลี่และหมอบีม โดยคนที่ต้องออกจากการแข่งขันในสัปดาห์นี้คือ หมอบีม
* **ผู้ที่ตกเป็นสองอันดับอาหารไม่สร้างสรรค์:** บิลลี่และหมอบีม
* **ผู้ที่ถูกคัดออก:** หมอบีม

### ตอนที่ 14: การทำอาหารปิ่นโตเดลิเวอรี
: *ออกอากาศ 20 มิถุนายน 2564*
ตั้งแต่ตอนที่ 14 เป็นต้นไป ได้ถ่ายทำรายการโดยมีมาตรการการป้องกันการแพร่ระบาดของโรคติดเชื้อไวรัสโคโรนา 2019 โดยการแยกผู้เข้าแข่งขันและกรรมการให้อยู่คนละสตูดิโอ ลดจำนวนทีมงานในแต่ละสตูดิโอ และสวมหน้ากากอนามัยตลอดเวลา
* **การแข่งกล่องปริศนา :** ในสัปดาห์นี้ ผู้เข้าแข่งขันทั้ง 5 คน จะต้องแข่งขันนอกสถานที่ ภายในครัวของบ้านห้าหลังในหมู่บ้านแห่งหนึ่ง โดยกรรมการจะไม่อยู่กับผู้เข้าแข่งขัน แต่จะมีการใช้ระบบ Live Streaming สื่อสารกับผู้เข้าแข่งขันทั้งหมดได้ ในรอบแรกเป็นบททดสอบกล่องปริศนา ภายในมีวัตถุดิบสำหรับทำเครื่องแกงไทยและปิ่นโต 1 เถา ซึ่งผู้เข้าแข่งขันทั้งหมดจะต้องรับฟังเมนูอาหารที่กรรมการจะสั่งโดยผู้เข้าแข่งขันจะไม่ทราบว่ากรรมการทั้งสามคนจะสั่งอาหารเมนูอะไรในเวลาใด และจะต้องเสิร์ฟอาหารทั้งหมดพร้อมข้าวสวย ทั้งนี้ผู้เข้าแข่งขันมีเวลา 60 นาทีในการทำอาหารปิ่นโต เมื่อเวลา 55 นาทีสุดท้าย เชฟป้อมสั่งฉู่ฉี่ปลาทูสูตรดั้งเดิม เมื่อถึงเวลา 40 นาทีสุดท้าย หม่อมหลวงภาสันต์สั่งหลนปูเค็ม ในเวลา 20 นาทีสุดท้าย เชฟเอียนสั่งเมนูตับ โดยแล้วแต่ผู้เข้าแข่งขัน และเมื่อถึงเวลา 10 นาทีสุดท้าย คุณป๊อก สั่งไข่เป็ดดาว 3 ฟองจากผู้เข้าแข่งขันทั้งหมด เมื่อหมดเวลาแล้วอาหารปิ่นโตทั้งหมดของทั้ง 5 คนจะถูกขนส่งมายังสตูดิโอของกรรมการ และผู้เข้าแข่งขันทั้งหมดจะต้องล้างอุปกรณ์ทำอาหารทั้งหมดเองเพื่อใช้ในการแข่งขันรอบต่อไป หลังจากที่กรรมการได้ชิมอาหารของทุกคนแล้ว ผู้ที่ทำผลงานได้ดีที่สุด คือ ลี่
* **ผู้ชนะ:** ลี่
* **บททดสอบความคิดสร้างสรรค์ :** ในรอบทดสอบความคิดสร้างสรรค์ครั้งสุดท้าย ผู้เข้าแข่งขันจะต้องทำเมนูอาหารโดยใช้เทคนิก Molecular Gastronomy ภายใน 60 นาที และจะต้องคำนึงถึงการขนส่งมายังสตูดิโอของกรรมการ ทั้งนี้ ลี่ ผู้ชนะจากรอบที่แล้ว จะต้องทำการแข่งขันด้วย แต่ได้รับสิทธิพิเศษ คือ สามารถปรึกษาเชฟเอียนได้ตลอดการแข่งขัน จำนวน 2 ครั้ง ครั้งละ 2 นาที ระหว่างที่ผู้ชนะใช้สิทธิพิเศษ ทางรายการจะตัดสัญญาณการติดต่อกับผู้เข้าแข่งขันอื่นชั่วคราวเพื่อไม่ให้ได้รับสิทธิ์ในการรับฟังคำแนะนำของเชฟเอียน ในการชิมอาหารรอบนี้ ผู้เข้าแข่งขันจะไม่รู้เมนูและคำวิจารณ์ของผู้เข้าแข่งขันคนอื่น และหลังจากชิมอาหาร จะประกาศผู้เข้าแข่งขัน 4 คนที่ผ่านเข้าสู่รอบรองชนะเลิศ โดยคนที่ต้องออกจากการแข่งขันในสัปดาห์นี้คือ บิลลี่
* **ผู้ที่ถูกคัดออก:** บิลลี่

### ตอนที่ 15-16: การแข่งขันรอบรองชนะเลิศ
: *ออกอากาศ 27 มิถุนายน 2564 และ 4 กรกฎาคม 2564*
ในการแข่งขันรอบรองชนะเลิศ ผู้เข้าแข่งขันจะได้เข้ามาในสตูดิโอที่มีการตกแต่งเหมือนรอบคัดเลือก โดยการแข่งขันรอบนี้จะใช้โจทย์การแข่งขันเหมือนกับรอบคัดเลือก ในรอบนี้จะแข่งขันทั้งหมด 3 รอบ โดยแต่ละรอบจะมีผู้ชนะ 1 คน เข้าสู่รอบชิงชนะเลิศทันที และเนื่องจากว่าผู้เข้าแข่งขันทั้ง 4 คน มาจากสายขนมหวาน 2 คน และอาหารตะวันตก 2 คน รายการจึงทดสอบผู้เข้าแข่งขันด้วยโจทย์อื่น ๆ ที่ผู้เข้าแข่งขันทุกคนไม่ได้พบเจอดังต่อไปนี้ และหมุนวงล้อแห่งบุญกุศลเพื่อเลือกโจทย์ที่จะใช้ในแต่ละรอบ

***รอบที่ 1 : ** ผู้เข้าแข่งขันจะต้องใช้วัตถุดิบ "'งูเห่า" ในการยกระดับอาหารไทย ในเวลา 60 นาที ถือเป็นโจทย์ที่วัดใจผู้เข้าแข่งขันว่าจะไปต่อหรือหยุดที่รอบนี้ เมื่อเหลือเวลา 30 นาที มีวัตถุดิบปริศนา "นมสด" เพิ่มขึ้นมาเพื่อใช้เป็นเมนูขนมหวานที่จะรับประทานร่วมกับเมนูงูเห่าของแต่ละคน หลังจากคณะกรรมการได้ชิมอาหารของผู้เข้าแข่งขันทุกคนแล้ว ผู้ชนะในการแข่งขันรอบนี้ได้แก่ ลี่
* **ผู้ชนะ : **ลี่
***รอบที่ 2 : ** ผู้เข้าแข่งขันจะต้องใช้วัตถุดิบ "'ปลาสวาย" ในโจทย์อาหารไทยทวิสต์ ในเวลา 45 นาที หลังจากคณะกรรมการได้ชิมอาหารของผู้เข้าแข่งขันทุกคนแล้ว ผู้ชนะในการแข่งขันรอบนี้ได้แก่ เตอร์
* **ผู้ชนะ : **เตอร์
* **รอบที่ 3 : ** ผู้เข้าแข่งขันจะต้องใช้วัตถุดิบ "นกพิราบ" ในโจทย์อาหารฝรั่งเศส ในเวลา 60 นาที หลังจากคณะกรรมการได้ชิมอาหารของผู้เข้าแข่งขันทุกคนแล้ว ผู้ชนะในการแข่งขันรอบนี้ได้แก่ จิมมี่
* **ผู้ชนะ : **จิมมี่
* **ผู้ที่ถูกคัดออก : ** แก้มยุ้ย

### ตอนที่ 16-17: การแข่งขันรอบชิงชนะเลิศ
: *ออกอากาศ 4 กรกฎาคม 2564 และ 11 กรกฎาคม 2564*
* **รอบชิงชนะเลิศ :** ผู้เข้าแข่งขันทั้งสามคนได้แก่ ลี่, เตอร์ และจิมมี่ จะต้องรังสรรค์คอร์สอาหารทั้งสามเมนูได้แก่ อาหารเรียกน้ำย่อย (Appetizers), อาหารจานหลัก (Main Course) และของหวาน (Dessert) โดยจะแข่งทีละเมนู แต่ละเมนูมีเวลาทำอาหาร 60 นาที ผู้ที่ทำผลงานได้ดีที่สุดจะได้เป็นมาสเตอร์เชฟคนที่ 4 ของประเทศไทย
* ** ผู้ชนะมาสเตอร์เชฟไทยแลนด์ ซีซันที่ 4 : ลี่ - พรชนัน พัฒนาปัญญาสัตย์**

## อ้างอิง

## แหล่งข้อมูลอื่น
* เว็บไซต์ สถานีโทรทัศน์สีกองทัพบกช่อง 7

หมวดหมู่:เกมโชว์ไทย
หมวดหมู่:รายการโทรทัศน์ไทย
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2564